Transkvinne tar historisk seier i missekåring: – Uvirkelig
Transkvinnen Rikkie Valerie Kollé (22) er kåret til vinner av Miss Universe Nederland. Seieren er historisk i den nederlandske delen av konkurransen. Det er første gang en transperson kåres som vinner, skriver TMZ. Dermed skal Kollé representere Nederland under den internasjonale kåringen av Miss Universe senere i år. Da vil kvinner som representerer sine hjemland verden over konkurrere om å vinne missekronen. Den glade vinneren i Nederland kommenterte seieren på sosiale medier: – Jeg gjorde det!!! skriver Rickie Valerie Kollé på sin Instagram-profil. – Det er uvirkelig, men jeg kan kalle med Miss Nederland 2023. Det var en lærerik og fin reise. Jeg er så stolt og glad at jeg ikke kan beskrive det, skriver hun videre. I det følelsesladede innlegget kommenterer Kollé også sin tilhørighet: – Ja, jeg er trans og jeg vil dele historien min, men jeg er også Rikkie. Det er det som betyr noe for meg. Hun fortsetter med å takke juryen og de andre deltagerne i kåringen. På tampen har hun også en oppfordring: – Uansett hvor du er i verden vil jeg være der for deg og være eksemplet jeg savnet som liten.
Transkvinnen Rikkie Valerie Kollé (22) er kåret til vinner av Miss Universe Nederland. Det er første gang en transperson har vunnet konkurransen.  Kollé skal nå representere Nederland under den internasjonale Miss Universe-kåringen senere i år. 